Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 473/11/5506	Martin, 23.7.2013
EEČ : 2-40-159-2013

U Z N E S E N I E

Trestná vec:	obvinený XXXXX  
Prečin:	Porušovanie ochrany rastlín a živočíchov podľa § 305 odsek 2 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Martin zo dňa 21.10.2011, spisová značka 3 Pv 473/11/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 07.09.2011 v čase okolo 09.00 h viedol osobné motorové vozidlo zn. Citroen Xsara, ev. č. XXXXXA, po lesnej ceste, lesnom pozemku v katastrálnom území obce XXXXX, okr. Martin, na území Národného parku XXXXX, kde platí tretí stupeň územnej ochrany v zmysle § 14 zák. č. 543/2002 Z.z. o ochrane prírody a krajiny v znení neskorších predpisov, nerešpektujúc označenie Národného parku XXXXX, pričom vykonal jazdu asi kilometer po spevnenej ceste a následne asi 150 metrov po nespevnenej ceste, kde uvedené vozidlo v lokalite zvanej "Matejcová" odstavil, kde bol po návrate k vozidlu toho istého dňa v čase okolo 15.00 h kontrolovaný pracovníkmi OKP OR PZ Martin, pričom takúto jazdu vykonal v rozpore s ust. ô 14 ods. 1 písm. a/ zák. č. 543/2002 Z.z. o ochrane prírody a krajiny v znení neskorších predpisov, nakoľko nemal na ňu osobitné povolenie potrebné v zmysle zák. č. 543/2002 Z.z. o ochrane prírody a krajiny v znení neskorších predpisov, 

Uznesením prokurátora Okresnej prokuratúry Martin zo dňa 21.10.2011, spisová značka 3 Pv 473/11/5506, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
20 mesiacov
Odôvodnenie:
	Uznesením prokurátora Okresnej prokuratúry Martin pod sp. zn. 3Pv 473/11 z 21.10.2011, právoplatným 01.11.2011, bolo trestné stíhanie obv. XXXXX, nar. XXXXX, stíhaného pre prečin porušovania ochrany rastlín a živočíchov podľa § 305 ods. 2 Tr. zákona, podmienečne zastavené a bola mu určená skúšobná doba v trvaní 20 (dvadsať ) mesiacov, ktorá uplynula dňa 01.07.2013.

Podľa § 217 ods 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z vyžiadaných podkladov z Obvodného úradu Martin, odboru všeobecnej vnútornej správy, zo správy OR PZ Martin, ako aj z odpisu registra trestov bolo zistené, že obv.XXXXX viedol v priebehu skúšobnej doby riadny život a nedopustil sa žiadneho protiprávneho konania, ktoré by odôvodňovalo rozhodnutie o pokračovaní v trestnom stíhaní. 

Vzhľadom na uvedené je možné konštatovať, obv. XXXXX splnil všetky zákonné podmienky uvedené v ust. § 217 ods. 1 Tr. por., a preto som rozhodol tak, ako je uvedené vo výrokovej časti tohto uznesenia. 

Právoplatnosťou tohto uznesenia, tak ako to vyplýva z ust. § 217 ods. 4 Tr. por., nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Ťažiar
prokurátor